|  |
| --- |
| +386 4 2077 000 |
| +386 4 2077 500 |
| public\_relations@goodyear.com  www.sava-tires.si |

**Datum (Date):** 9. maj 2016.

|  |
| --- |
| ***Saopštenje za javnost***  **Pneumatik Dunlop TreadMax, obnovljen po postupku vulkanizacije u kalupu**  ***Pneumatik Dunlop TreadMax, obnovljen vrhunskom vulkanizacijom u kalupu što donosi brojne prednosti za vozne parkove koji traže povoljna i kvalitetna rešenja.***  Kranj, maj 2016. - Dunlop predstavlja pneumatik Dunlop TreadMax SP446, varijantu najnovijeg teretnog pneumatika Dunlop SP446 za pogonsku osovinu, koji je obnovljen po postupku vrhunske vulkanizacije u kalupu (*MoldCure*). Pošto su za obnovljeni pneumatik upotrebljeni isti dezen i smeša kao za pneumatik Dunlop SP446, vozači obnovom mogu efikasno da poboljšaju svoje stare pneumatike i iskoriste prednosti koje nude novi pneumatici boljih performansi. Za obnovu u pomenutoj varijanti mogu se upotrebiti kako karkase novih pneumatika SP346 i SP446 tako i karkase prethodne generacije pneumatika Dunlop SP344 i SP444. Prednosti koje nudi nova serija Dunlopovih teretnih pneumatika mogu da koriste i postojeći prevoznici koji već koriste Dunlopove teretne pneumatike.  Pneumatik Dunlop SP446 za pogonsku osovinu, po kojem je obnovljen pneumatik TreadMax, obezbeđuje više pređenih kilometara, manju potrošnju goriva i dobre zimske performanse zahvaljujući oznaki M+S i simbolu snežne pahuljice na alpskom vrhu (3PMSF). Inače, Goodyear Dunlop proizvodi pneumatike Dunlop TreadMax u svojim pogonima za obnavljanje teretnih pneumatika u Francuskoj i Nemačkoj, pri čemu upotrebljava slične postupke i materijale kao za proizvodnju novih pneumatika. Time obezbeđuje da karakteristike i kvalitet obnovljenog pneumatika budu slični novijim varijantama.  Obnovljeni pneumatik Dunlop TreadMax SP446 je za sada na raspolaganju u dimenzijama 315/70R22.5 i 315/80R22.5. Predviđamo da će dimenzija 295/60R22.5 biti na raspolaganju još u ovoj godini, a dimenzija 315/60R22.5 u 2017. godini. Takođe, ove godine će biti na raspolaganju i obnovljen pneumatik za prikolice Dunlop TreadMax SP246.  **Obnovljeni pneumatici su ključni za veću ekonomičnost voznih parkova**  Dunlop je uveo obnovljene varijante istovremeno sa novim teretnim pneumaticima jer je, sa stanovišta optimizacije ukupnih troškova vlasništva i smanjivanja operativnih troškova, upravo obnavljanje pneumatika izuzetno važno. Naime, obnavljanje pneumatika u skladu sa Goodyearovim "konceptom više života" koji obuhvata narezivanje kanala i obnavljanje gazećeg sloja, pomaže prevoznicima da povećaju svoju profitabilnost jer mogu – u poređenju sa dva kompleta novih pneumatika[[1]](#footnote-1) – da pređu do 25% više kilometara uz 10% niže troškove.  Sam postupak donosi i ekološke prednosti jer za obnavljanje treba manje resursa nego za proizvodnju novih pneumatika.  \*\*\*  Dodatne informacije:  Romana Stare  Vođa marketinga  T: +386 (0)4207 7025  romana\_stare@goodyear.com  **Informacije o preduzeću Goodyear Dunlop Sava Tires**  Goodyear Dunlop Sava Tires d.o.o. je jedan od vodećih proizvođača pneumatika u jugoistočnoj Evropi. Od 2004. godine stopostotni vlasnik preduzeća je Goodyear Dunlop Tires Europe B. V. Društvo Goodyear Dunlop Sava Tires, koje odlikuje certifikat "Družini prijazno podjetje" i koje je ove godine već četvrti put uzastopce dobilo certifikat "Top Employer", ima oko 1.400 zaposlenih.    Goodyear Dunlop Sava Tires proizvodi, odnosno prodaje, pneumatike za putnička, poluteretna i teretna vozila, pneumatike za industrijske i građevinske mašine, pneumatike za motocikle i unutrašnje gume. Prodajni program čine pneumatici pet robnih marki: Goodyear, Dunlop, Sava, Fulda i Debica. Naši pneumatici pružaju sigurnost i udobnost vozačima na putevima u celom svetu jer više od 90 procenata pneumatika prodajemo u evropske i druge države putem prodajne mreže koncerna Goodyear. Za više informacija o našim pneumaticima posetite internet strane **www.goodyear.eu, www.dunlop.eu, www.fulda.eu i www.sava-tires.com.**  **Informacije o korporaciji Goodyear**  Goodyear je jedan od najvećih proizvođača pneumatika na svetu. Zapošljava oko 66 hiljada ljudi, a proizvodnju ima u 49 pogona koji se nalaze u 22 države u svetu. U svoja dva Centra za inovacije, Akron u Ohaju i Colmar-Berg u Luksemburgu, Goodyear nastoji da razvija najnaprednije proizvode i usluge koji u svojoj branši postavljaju standarde u tehnologiji i performansama. Za više informacija o korporaciji Goodyear i njenim proizvodima posetite internet stranu[**www.goodyear.com**](http://www.goodyear.com)**.** |

1. Podaci su bazirani na internoj analizi korišćenja dva kompleta novih teretnih pneumatika Dunlop u poređenju sa obnovljenim i narezanim teretnim pneumaticima Dunlop. [↑](#footnote-ref-1)